Diari Oficial de la Generalitat Valenciana


Sumari del DOGV 4624, del 06-11-2003 (2003/11600)

Informació pública de l'acceptació de delegació Comunitat de Regants Magallán, Novales i Media Vega a Jérica, per a efectuar-li la recaptació en voluntària i via executiva.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4624

Data del DOGV
:   06-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11471


Data del document
:   16-10-2003

Organisme emissor
:   Diputacio Provincial de Castelló

Tipus de document
:   Resolució

Descriptors 

:   * Castelló de la Plana
    * delegació de poders
    * recaptació d'impostos
    * administració local

Informació pública de l'acceptació de delegació Comunitat de Regants Magallán, Novales i Media Vega a Jérica, per a efectuar-li la recaptació en voluntària i via executiva. [2003/X11499]
  
El Ple de la Diputació Provincial en la sessió ordinària del dia 9 de setembre de 2003, va adoptar entre altres el següent acord:
  
Acceptació de delegació Comunitat de Regants Magallán, Novales i Media Vega de Jérica, per a efectuar-li la recaptació en voluntària i via executiva.
  
Resultant que la Comunitat de Regants de Magallán, Novales i Media Vega de Jérica, en reunió de la seua Junta de Govern del dia 2 d'abril del 2003, va adoptar el següent acord:
  
?Delegació en la Diputació Provincial de Castelló de la prestació del servei de recaptació en voluntària i en executiva. Vistos els antecedents per a delegar en la Diputació Provincial de Castelló la gestió recaptatòria, tant en període voluntari com en període executiu, respecte a les quantitats liquidades als seus usuaris i, reconeguda la seua necessitat, es va sotmetre a votació la proposta d'acord formulada respecte d'això, acordant-se, per unanimitat, el següent:
  
Vista l'Ordenança fiscal reguladora de la taxa per prestació dels serveis de Gestió Tributària i Recaptació de la Diputació de Castelló i, a l'empara del que preveu l'art. 209 del Reglament de la Llei d'Aigües en relació amb el Text Refós aprovat per Reial Decret Legislatiu 1/2001, de 20 de juliol:
  
1. S'efectua delegació expressa en la Diputació de Castelló perquè, a través del seu Servei de Gestió Tributària i Recaptació, i amb efectes des de l'1 de gener del 2003, realitze les funcions de recaptació, tant en voluntària com en via executiva, de les quantitats liquidades per la Comunitat de Regants de Magallán, Novales i Media Vega als seus usuaris.
  
2. Correspondrà a la Comunitat de Regants de Magallán, Novales i Media Vega :
  
a) La realització de les liquidacions conduents a la determinació dels deutes exigibles als seus usuaris.
  
b) Resoldre els recursos i incidències relacionades amb les liquidacions dels deutes a recaptar.
  
c) Acordar la declaració de crèdit incobrable.
  
3. Correspondrà a la Diputació de Castelló, en virtut d'aquesta delegació, totes les actuacions que tinguen a veure amb la recaptació de les liquidacions expedides per quantitats exigibles als usuaris de la Comunitat de Regants de Magallán, Novales i Media Vega no citades en el punt anterior, entre altres:
  
a) La realització de les activitats encaminades a la recaptació, en voluntària i en executiva, de dites liquidacions.
  
b) Resolució dels expedients de devolució d'ingressos indeguts i materialització de les devolucions.
  
c) Resoldre les sol·licituds d'ajornament i fraccionament del pagament del deute en període voluntari i en període executiu.
  
d) Expedir les provisions de constrenyiment i resoldre els recursos de reposició interposats contra aquestes, així com tramitar i resoldre les sol·licituds de suspensió de l'acte impugnat en aquesta via.
  
e) Resoldre les terceries que puguen promoure's en el procediment de constrenyiment.
  
f) Conéixer i resoldre els recursos de reposició interposats contra els actes de gestió recaptatòria dictats per la Diputació de Castelló així com tramitar i resoldre, si és procedent, les sol·licituds de suspensió de l'acte impugnat.
  
g) La defensa dels drets de cobrament relatius als recursos que es troben subjectes a procés concursal.
  
h) L'adopció de mesures cautelars.
  
i) L'execució de garanties.
  
j) Proposar la declaració de crèdit incobrable.
  
Tot això de conformitat amb el Text Refós de la Llei d'Aigües, aprovat per Reial Decret Legislatiu 1/2001, de 20 de juliol, i la resta de legislació aplicable que permet a les Comunitats de Regants, en tant en quant que corporacions de dret públic sotmeses a l'ordenament administratiu, delegar la recaptació de les liquidacions associades a deutes per elles exigibles, en òrgans de recaptació de l'administració, en virtut de la normativa de la qual s'adopta aquest acord en els termes expressats?.
  
Atès que, així mateix, l'article 7 de la Llei 39/1988, de 28 de desembre, Reguladora de les Hisendes Locals disposa que, l'acord relatiu a delegació de funcions en temes de recaptació que adopte el Ple de la Corporació, haurà de fixar l'abast i contingut de la referida delegació, i es publicarà, una vegada acceptada per l'òrgan corresponent de govern, en el Butlletí Oficials de la Província i DOGV, perquè en prengueu coneixement.
  
Vist el dictamen favorable de la Comissió d'Hisenda i Especial de Comptes, per unanimitat, s'acorda:
  
1. Acceptar per part de la Diputació Provincial de Castelló la delegació efectuada per la Comunitat de Regants de Magallán, Novales i Media Vega de Xèrica, segons acord de la citada Comunitat de 2 d'abril del 2003, de les funcions que s'hi mencionen, quedant sotmesa aquesta a la normativa específica que, en virtut de les ordenances fiscals d'aquesta Diputació, es trobe vigent en cada moment i que li serà, per tant, de total aplicació.
  
2. Procedir a la publicació de la dita delegació en el Butlletí Oficials de la Província i DOGV, perquè en prengueu coneixement, de conformitat amb el que disposen els articles 7 de la Llei 39/88 Reguladora de les Hisendes Locals i 106 de la Llei 7/85, Reguladora de les Bases del Règim Local.